31999D0799
L 320/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 29 октомври 1999 година
относно определяне на нова програма на Общността за статистическите таблици, които трябва да се съхраняват в банката от таблични данни (БТД) на системата Еврофарм
(нотифицирано под номер С(1999) 3455)
(1999/799/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 571/88 на Съвета от 29 февруари 1988 г. относно организирането на изследванията на Общността на структурата на земеделските стопанства (1), последно изменен с Решение 98/377/ЕО на Комисията (2), и по-специално второто тире от точка 2 в приложение II към него,
като има предвид, че:
(1)
С Решение 97/341/ЕО (3) Комисията е установила програмата на Общността за таблици, предназначени за банката от таблични данни (БТД) на системата Еврофарм; като има предвид, че значителните промени в списъка с характеристики, които ще бъдат наблюдавани, са определени с Решение 98/377/ЕО на Комисията по отношение на изчерпателните изследвания на структурите на Общността, които ще се проведат през 1999/2000 г.; като има предвид, че поради това трябва да се установи нова програма на Общността за таблици за банката от таблични данни (БТД).
(2)
Програмата за таблици трябва да бъде в съответствие с точка 13 от приложение II към Регламент (ЕИО) № 571/88, която гласи, че съдържащите се в банката от таблични данни таблици не трябва да позволяват пряко или косвено идентифициране на стопанства.
(3)
Програмата за таблици трябва да отчита нарастващите нужди на потребителите от данни, които по-добре да отразяват техните информационни потребности.
(4)
Таблиците за различните степени на агрегиране трябва да бъдат съставени по начин, който да отчита статистическата надеждност на резултатите от изследванията.
(5)
В рамките на реформата на Общата селскостопанска политика са необходими дългосрочни динамични редове от съпоставими данни, за да може да се следи тенденцията на развитие на селскостопанската структура; тези данни трябва да са лесно и бързо достъпни за потребителя. Поради това е необходимо резултатите от проведените през периода от 1988 г. до 1997 г. наблюдения на Общността на селскостопанската структура, да бъдат предоставени на разположение в табличната база от данни на БТД също във формата на новата програма за таблици.
(6)
Предвидените в настоящото решение мерки са в съответствие със становището на Постоянния комитет за земеделска статистика,
ПРИЕ НАСТОЯЩОТО РЕШЕНИЕ:
Член 1
1. Предвидената в приложение II към Регламент (ЕИО) № 571/88 програма на Общността за таблици за банката от таблични данни (БТД) на системата Еврофарм за изчерпателните наблюдения на селскостопанските структури през 1999/2000 г. се съдържа в приложението към настоящото решение.
2. С цел осигуряване на дългосрочни динамични редове от съпоставими данни гореспоменатата програма за таблици важи и за данните, които са събрани в рамките на проведените през 1989/1990 г., 1993 г., 1995 г. и 1997 г. изследвания на Общността на структурата на земеделските стопанства. Тези допълнителни таблици от предходни изследвания са неразделна част от новата програма за таблици за БТД и също ще бъдат включени в табличната база от данни на БТД на системата Еврофарм.
Член 2
1. Съхраняваната в банката от таблични данни (БТД) статистическа информация не се предоставя на разположение на потребители, преди Статистическата служба на Европейските общности, съвместно с държавите-членки, да е установила, че това съответства на критериите и правилата за надеждност и опазване на поверителния характер на статистическите данни, които ще се определят съвместно с държавите-членки.
2. Посочените в член 1 и определените в точка 15 от приложение II към Регламент (ЕИО) № 571/88 ad hoc таблици първоначално се съхраняват в специално поле на банката от таблични данни (БТД), достъп до което имат само Статистическата служба на Европейските общности и статистическите служби на държавите-членки по отношение на таблиците, които касаят собствените им страни.
3. Ad hoc таблиците, чийто поверителен характер и статистическа надеждност са гарантирани от компетентните служби на държавите-членки, също могат да бъдат включени в банката от таблични данни (БТД), ако съдържат данни от общ интерес.
Член 3
Адресати на настоящото решение са държавите-членки.
Съставено в Брюксел на 29 октомври 1999 година.